《黄河西岸别胡鉴牛斗韩邦奇邦靖》
明代·王云凤

晓看泰华三峰雨，晚步黄河满岸风。七载宦游无可述，一时佳士远相从。

谈经训诂词章外，论道精粗巨细中。此地不堪重回首，沙云初起夕阳红。

作者简介：（1465—1517）明山西和顺人，字应韶，号虎谷。成化二十年进士。授礼部主事。劾太监李广，下狱，降知州。后升陕西提学佥事，历副使、按察使，召为国子祭酒，以右佥都御史巡抚宣府。与王琼、乔宇同科中进士，号称河东三凤。